**Sotra Sportsklubb** (stiftet 7. juni 1945 som *Idrettslaget Øygard*) er et idrettslag på øya Litle-Sotra i Øygarden, som ble til i 2009 etter en sammenslåing av *Foldnes Idrettslag*, *Brattholmen Idrettslag* og *Idrettslaget Øygard*. Sportsklubben ble dermed et av regionens største idrettslag med 1 745 medlemmer, fordelt på basketball, fotball, håndball og en idrettsskole. I 2017 slo klubben seg sammen med Sotra turn, og økte aktivitetstilbudet og medlemsmassen. Klubben har helblå hjemmedrakter og helhvite bortedrakter.

Klubben har i dag ca 3000 medlemmer, og har utvidet aktivitetstilbudet med bl.a boksing, friidrett og innebandy.

Tabellen
--------

2. divisjon fotball for menn 2024 avdeling 1| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Arendal | 0 | 0 | 0 | 0 | 0–0 | 0 |  **0** |
| 2 | Brann 2 | 0 | 0 | 0 | 0 | 0–0 | 0 |  **0** |
| 3 | Brattvåg | 0 | 0 | 0 | 0 | 0–0 | 0 |  **0** |
| 4 | Eik Tønsberg | 0 | 0 | 0 | 0 | 0–0 | 0 |  **0** |
| 5 | Fløy | 0 | 0 | 0 | 0 | 0–0 | 0 |  **0** |
| 6 | Hødd | 0 | 0 | 0 | 0 | 0–0 | 0 |  **0** |
| 7 | Jerv | 0 | 0 | 0 | 0 | 0–0 | 0 |  **0** |
| 8 | Kvik Halden | 0 | 0 | 0 | 0 | 0–0 | 0 |  **0** |
| 9 | Lysekloster | 0 | 0 | 0 | 0 | 0–0 | 0 |  **0** |
| 10 | Notodden | 0 | 0 | 0 | 0 | 0–0 | 0 |  **0** |
| 11 | Sotra | 0 | 0 | 0 | 0 | 0–0 | 0 |  **0** |
| 12 | Vard Haugesund | 0 | 0 | 0 | 0 | 0–0 | 0 |  **0** |
| 13 | Viking 2 | 0 | 0 | 0 | 0 | 0–0 | 0 |  **0** |
| 14 | Ørn Horten | 0 | 0 | 0 | 0 | 0–0 | 0 |  **0** |
| Kilde  **·**  Rediger |

Historie
--------

*Idrettslaget Øygard* ble stiftet 7. juni 1945 i Knarrevik og hadde like etter 40 medlemmer.

Klubben ble ofte kalt for *Øygarden* i mediene og av andre personer som ikke kjente til laget. Mange trodde derfor at idrettslaget var fra tidligere Øygarden kommune, selv om klubben var fra nabokommunen Fjell.

I 2009 slo Øygard seg sammen med *Foldnes Idrettslag* og *Brattholmen Idrettslag* og endret navn til dagens *Sotra Sportsklubb*.

Idretter
--------

### Fotball

Klubbens A-lag i fotball for menn spiller 2024-sesongen i 2. divisjon og holder til på Straume Idrettspark, og spiller sine kamper på Sotra stadion. Renate Blindheim er hovedtrener. Blindheim ble historisk da hun i juni 2020 ble første kvinnelige trener for et herrelag i en av norsk fotballs tre øverste divisjoner.

I 2023 tok klubben seg til 3. runde i cupen ved å slå Sandnes-Ulf 2-1. I 3. runde møtte de VIF. VIF vant kampen 2-0

Klubben avsluttet 2023-sesongen på 3. plass i 2.divisjon. Dette er klubbens høyeste plassering noensinne

13. juni 2007 spilte klubben hjemmekamp mot Brann i cupens andre runde, da som Øygard. Brann vant kampen 5-0.

### Håndball

Klubbens A-lag i håndball for herrer spiller 2020/21-sesongen i 2. divisjon, avdeling 3. A-laget for kvinner spiller 2020/21-sesongen i 4. divisjon.

Idrettsanlegg
-------------

Straume Idrettspark består i dag av to 11'er kunstressbaner med tribuner (Sotra stadion og Straumebanen), og én kunstgressbane med én 7'er-bane og fire 5'er-baner, og turløyper med lys. Flerbrukshallen Sotra Arena ble åpnet i 2013, i 2014 åpnet en overbygd fotballbane som rommer en full 11'er-bane. Turnhallen ble åpnet i 2018 og inkluderer apparat, tropp og frittstående, dansesal og aktivitetsrom, i tillegg til garderober og kiosk. 

Sotra stadion har en kapasitet på 790 tilskuere, fordelt på 440 sitteplasser under tak og 250 ståplasser. Sotra stadion har flomlys på 800 Lux.

Straume stadion har tribune med 260 sitteplasser, og flomlys på 500 lux.

Kjente utøvere
--------------

* Knut Tørum, fotball
* Kristoffer Zachariassen, fotball
* Steffen Lie Skålevik, fotball
* Alexander Dang, fotball

Referanser
----------

1. ↑  Tørre, Michael (9. november 2020). «Renate Blindheim (26) ble historisk og fikk en drømmestart i Sotra. Nå sliter laget tungt: - Satser på at jeg ikke mister jobben». *Nettavisen* **(norsk)**. Besøkt 15. mars 2021.

Eksterne lenker
---------------

* (no) Offisielt nettsted Rediger på Wikidata

| * v
* d
* r
PostNord-ligaen, avdeling 1, 2024 |
| --- |
|  | 
* Arendal
* Brann 2
* Brattvåg
* Eik Tønsberg
* Flekkerøy
* Hødd
* Jerv
* Kvik Halden
* Lysekloster
* Notodden
* Sotra
* Vard Haugesund
* Viking 2
* Ørn-Horten

 | Norges flagg |

|  |  |
| --- | --- |
| Oppslagsverk/autoritetsdata | Brønnøysundregistrene
 |